Боян Бойчев
Загубени следи

chitanka.info

Дойде сезонът на дъждовете,

На мъглите сутрешни,

На въпросите и на ветровете,

На листопада и птиците сгушени.

И такава печал струи

От небето уморено и свъсено,

А денят едва предстои

С измръзнали капки поръсен.

Дойде сезонът на дъждовете,

На сивите шлифери и умората,

На все по-ранния залез на цветовете,

На безнадеждните усмивки на хората.

И толкова студ предстои,

Валят дъждове анонимни,

Загубени сред листата следи

И отчаяние — без адрес и без име.

есента на 2004 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.